Komission asetus (EY) N:o 2731/1999, annettu 21 päivänä joulukuuta 1999, AKT-maista sekä merentakaisista maista ja alueilta (MMA) peräisin olevan riisin tuonnin soveltamista koskevista yksityiskohtaisista säännöistä annetun asetuksen (EY) N:o 2603/97 muuttamisesta



Virallinen lehti nro L 328 , 22/12/1999 s. 0039 - 0040



KOMISSION ASETUS (EY) N:o 2731/1999, annettu 21 päivänä joulukuuta 1999, AKT-maista sekä merentakaisista maista ja alueilta (MMA) peräisin olevan riisin tuonnin soveltamista koskevista yksityiskohtaisista säännöistä annetun asetuksen (EY) N:o 2603/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY(1), sellaisena kuin se on viimeksi muutettuna päätöksellä 97/803/EY(2), ja erityisesti sen 108 a artiklan 5 kohdan, ottaa huomioon Afrikan, Karibian ja Tyynenmeren valtioista (AKT-valtioista) peräisin oleviin maataloustuoteisiin ja niiden jalostamisessa saatuihin tavaroihin sovellettavasta järjestelystä ja asetuksen (ETY) N:o 715/90 kumoamisesta 20 päivänä heinäkuuta 1998 annetun neuvoston asetuksen (EY) N:o 1706/98(3), ja erityisesti sen 30 artiklan 1 kohdan, sekä katsoo seuraavaa: 1) Komission asetuksessa (EY) N:o 2603/97(4), sellaisena kuin se on muutettuna asetuksella (EY) N:o 1595/98(5), vahvistetaan yksityiskohtaiset säännöt, joita sovelletaan AKT-maista sekä merentakaisista maista ja alueilta (MMA) peräisin olevan riisin, joka ilmaistaan esikuoritun riisin vastinarvona, 160000 tonnin suuruisen vuotuisen määrän tuontiin. Kokemus on osoittanut, että kutakin kokonaismäärän erää koskevat hakemukset ylittävät huomattavasti käytettävissä olevat määrät, mikä johtaa siihen, että todistuksia annetaan haettuja määriä pienemmille määrille. Näin ollen on perusteltua tiukentaa hakemusten jättämisehtoja, jotta hakemuksia jättäisivät toimijat, jotka harjoittavat kaupallista tuonti- tai vientitoimintaa kyseessä olevalla alalla. Myös todistukseen liittyvän vakuuden määrää on aiheellista nostaa. 2) Asetuksen (EY) N:o 2603/97 9 artiklan 3 kohdassa säädetään toimijoiden mahdollisuudesta peruuttaa todistushakemukset silloin, kun vähennyskerrointa sovelletaan. Kokemusten mukaan olisi perusteltua rajoittaa oikeus peruuttaa todistushakemus tapauksiin, joissa vähennyskertoimen soveltamisen vuoksi annettu tuontitodistus koskisi määrää, jolla toiminnan toteuttaminen ei ole taloudellisesti kannattavaa. 3) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2603/97 seuraavasti: 1) Muutetaan 8 artiklan 5 kohdan ensimmäinen luetelmakohta seuraavasti: "- todistuksen hakijan oltava luonnollinen henkilö tai oikeushenkilö, joka on hakemuksen jättämispäivää edeltävien kolmen vuoden aikana harjoittanut kaupallista tuonti- tai vientitoimintaa riisialalla vähintään yhden vuoden ajan ja joka oli kirjattu jonkin jäsenvaltion julkiseen rekisteriin. Tuonti tai vienti todistetaan esittämällä vähintään kaksi tuonti- tai vientitodistusta, joissa mainitut määrät on luettu asianmukaisesti kiintiöön, tai esittämällä soveltuvin osin tulli-ilmoitukset," 2) Korvataan 8 artiklan 6 kohta seuraavasti: "6. Poiketen siitä, mitä komission asetuksen (EY) N:o 1162/95 10 artiklassa säädetään, tuontitodistuksiin liittyvä vakuus on 120 euroa tonnilta." 3) Korvataan 9 artiklan 3 kohta seuraavasti: "3. Jos määrä, jolle todistus on annettava, on 2 kohdassa tarkoitetun vähennyskertoimen soveltamisen jälkeen alle 20 tonnia, todistushakemus voidaan peruuttaa kahden työpäivän kuluessa kyseisen vähennyskertoimen vahvistavan asetuksen julkaisemisesta. Vakuus vapautetaan viipymättä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisesa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1999. Komission puolesta Franz FISCHLER Komission jäsen (1) EYVL L 263, 19.9.1991, s. 1. (2) EYVL L 329, 29.11.1997, s. 50. (3) EYVL L 215, 1.8.1998, s. 12. (4) EYVL L 351, 23.12.1997, s. 22. (5) EYVL L 208, 24.7.1998, s. 21.